Das Erste

Das Erste ("Pirmais") ir Vācijas sabiedrisko raidorganizāciju konsorcija ARD galvenais nacionālais televīzijas kanāls. Das Erste kopīgi pārvalda un uztur deviņas ARD reģionālās sabiedriskās apraides korporācijas.

Kanāls uzsāka apraidi 1952. gada 25. decembrī, kā NWDR-Fernsehen un 1954. gada 1. novembrī tika pārdēvēts par Deutsches Fernsehen ("Vācu televīzija"). Kanāls 1984. gada 1. oktobrī tika pārdēvēts par Erstes Deutsches Fernsehen ("Pirmā vācu televīzija"). Kopš 1996. gada 1. aprīļa kanāla oficiālais nosaukums ir Das Erste, bet dažreiz joprojām tiek izmantots nosaukums Erstes Deutsches Fernsehen. Sarunvalodā kanālu parasti sauc par Erstes Programm ("Pirmā programma") vai tā metonīmā ARD.

 Vēsture 
Kanāla pirmā eksperimentālā pārraide notika 1950. gada 27. novembrī kā toreizējās teleradiokompānijas NWDR kanālam, kompānija, kura 1956. gadā sadalīta divās daļās — NDR un WDR. Regulāras NWDR-Fernsehen televīzijas pārraides sākās 1952. gada 25. decembrī. Raidīšana visā valstī sākās 1954. gada 1. novembrī ARD ietvaros ar nosaukumu Deutsches Fernsehen ("Vācu televīzija"). Tas bija vienīgais televīzijas kanāls Rietumvācijā līdz ZDF dibināšanai 1963. gadā.

Jauno kanālu veidoja ARD reģionālo kompāniju kopīgi veidoti raidījumi, piemēram, ikvakara ziņu programma Tagesschau (ēterā kopš 1952. gada 26. decembra), kā arī reģionālo kompāniju individuāli veidoti raidījumi. Programmu veidošanu koordinēja programmu direkcija (Programmdirektion), kas atradās Minhenē. Papildus vairākiem izklaidējošiem šoviem, ARD 1957. gadā sāka attīstīt politisko raidījumu bloku, kad tā izveidoja savu pirmo politisko televīzijas žurnālu Panorama.

ARD provizoriski uzturēja otru televīzijas kanālu ARD 2 no 1961. gada 1. jūnija līdz ZDF raidīšanas uzsākšanai 1963. gada 1. aprīlī. Krāsu televīziju ieviesa 1967. gada 25. augustā. Kopš 1995. gada 1. septembra Das Erste pārraida 24 stundas diennaktī.

Papildus SD apraidei tiek pārraidīta arī kanāla 720p50 HD versija Das Erste HD. Das Erste HD raidīšana sākās 2010. gada februārī, kad tika atspoguļotas 2010. gada ziemas olimpiskās spēles Vankūverā, Kanādā.

Logotipi

 Atsauces 

 Ārējās saites 



Kategorija:Vācijas televīzijas kanāli